|  |  |
| --- | --- |
| *30.05.2018.* | *Informācija medijiem* |

**Dundagas pilī diskutēs, kā dzīvot un strādāt nacionālajos parkos**

**Slīteres Ceļotāju dienu priekšvakarā, 8.jūnijā plkst. 13 Dundagas pils Lielajā zālē notiks konference "Iespējas un izaicinājumi - dzīve nacionālajos parkos un citās dabas teritorijās".
Konferences laikā notiks sarunas par aktuālu tēmu - kā līdzsvarot dabas un kultūras mantojuma saglabāšanu un saudzēšanu ar straujo mūsdienu dzīves ritmu, kas ietver gan vēlmi attīstīt biznesu, gan  dzīvot klusā, skaistā vidē?**

“Jau kopš 2010. gada, kad Dundagas novada pašvaldība kopā ar Daba aizsardzības pārvaldi un novada tūrisma jomas uzņēmējiem, Lauku tūrisma asociācija “Lauku ceļotājs” rosināti, pirmie Latvijā sāka Ceļotāju dienu rīkošana tradīciju, mums bija sapnis par konferenci, kas ļautu izdiskutēt attīstības lietas nacionālajos parkos. Nu sapnis ir kļuvis par īstenību!” pauž Dundagas novada tūrisma darba organizatore Alanda Pūliņa.
Piektdienas, 8.jūnija pēcpusdienā Dundagas pils Lielā zāle aicināti pulcēties tos interesentus, kuru darbs un dzīve saistīta ar aizsargājamām dabas teritorijām. Savā pieredzē par sabalansētas attīstības modeļiem dalīsies izcili dabas aizsardzības un dabas tūrisma jomas speciālisti, tostarp Juris Jātnieks, Andris Klepers, Asnāte Ziemele, Agnese Balandiņa. Runātāju vidū būs arī biznesa pārstāvji, kuru veiksmes stāsti saistīti ar darbošanos aizsargājamās dabas teritorijās.

Diskusijās par izaicinājumiem, darbojoties nacionālajos parkos iesaistīties tūrisma uzņēmēji no Gaujas, Ķemeru un Slīteres Nacionālā parka. Savukārt par iespējām dzīvot un attālināti strādāt tālu no pilsēta burzmas apspriedīsies gan vietēja, gan valsts mēroga viedokļu līderi.

Konferenci rīko biedrība "Ziemeļkurzemes biznesa asociācija"  starpvalstu sadarbības projekta "Ilgtspējīga tūrisma attīstības principu ieviešana nacionālo parku/aizsargājamo dabas teritoriju reģionos" ietvaros.  Šo projektu  finansē   Eiropas Savienības Eiropas Lauksaimniecības fonda lauku attīstībai (ELFLA).

Andra Ratkeviča

projekta asistente

andra.ratkevica@slitere.lv

t. 28385025